ai4bharat/Pralekha huggingface dataset:
अर्थ मंत्रालय
द इन्स्टिटयूट ऑफ कॉस्ट अकाऊंटन्ट्स ऑफ इंडिया- पुणे चॅप्टर तर्फे तिसरा वस्तू व सेवा कर दिवस साजरा
पुणे, 5 जुलै 2020
एक राष्ट्र एक कर ह्या संकल्पनेतून भारत सरकारने दिनांक 1 जुलै 2017 रोजी लागू केलेल्या वस्तू व सेवा कर प्रणालीला तीन वर्षे पूर्ण झाल्याबद्दल द इन्स्टिटयूट ऑफ कॉस्ट अकाऊंटन्ट्स ऑफ इंडिया दिनांक 1 जुलै 2020 ते 7 जुलै 2020 हा वस्तू व सेवा कर सप्ताह साजरा करत आहे. त्या निमीत्त द इन्स्टिटयूट ऑफ कॉस्ट अकाऊंटन्ट्स ऑफ इंडिया- पुणे चॅप्टर तर्फे दिनांक 4 जुलै 2020 रोजी वस्तू व सेवा कर दिवस साजरा करण्यात आला. ह्या समारंभाला अध्यक्ष म्हंणून आय सी ए आय च्या पश्चिम विभागाचे अध्यक्ष व केंद्रीय समितीचे पुणे येथील प्रतिनिधी सी एम ए नीरज जोशी होते,त्यांनी वस्तू व सेवा कर प्रणालीला तीन वर्षे पूर्ण झाल्यानंतरच्या यशापयशाबद्दल सांगितले तसेच हा दिवस साजरा केल्या बद्दल पुणे चॅप्टर च्या अध्यक्षा सी एम ए सुजाता बुधकर व सर्व समिती सदस्यांचे अभिनंदन केले.विशेष अतिथी म्हणून द इन्स्टिटयूट ऑफ कॉस्ट अकाऊंटन्ट्स ऑफ इंडियाचे माजी अध्यक्ष सी एम ए अमित आपटे उपस्थित होते.
कार्यक्रमाला प्रमुख पाहुणे श्री राजीव कपूर लाभले होते त्यांनी आपल्या भाषणात भारत सरकारला वस्तू व सेवा कर लागू करतांना आलेल्या अडचणी आणि तीन वर्षानंतर त्यातून मिळणारे फायदे ह्या बद्दल मुद्देसूद विवेचन केले.
ह्या कार्यक्रमासाठी औदयोगिक क्षेत्रातील उच्चपदस्थ कॉस्ट अकाऊंटन्ट व प्रतिथयश प्रॅक्टिसिंग कॉस्ट अकाऊंटन्ट वक्ते होते.त्यात सी एम ए व्ही एस दाते,सी एम ए डॉ.संजय भार्गवे, सी एम ए डॉ.वामन पारखी व सी एम ए राजेश शुक्ला होते सर्व वक्त्यांनी वस्तू व सेवा कर प्रणाली बद्दल अत्त्यंत माहिती पूर्ण विचार मांडले.
कार्यक्रमाचे सूत्र संचालन पुणे चॅप्टर समिती सदस्य सी एम ए निलेश केकाण ह्यांनी केले. सर्व मान्यवरांचे ,उपस्थित सदस्यांचे व विद्यार्थ्यांचे स्वागत संस्थेच्या अध्यक्षा सी एम ए सुजाता बुधकर ह्यांनी केले. प्रमुख पाहुण्यांचा परिचय सी एम ए राहुल चिंचोळकर ह्यांनी केला. अध्यक्ष,विशेष अतिथी व वक्तयांचा परिचय सी एम ए नागेश भागणे व सी एम ए श्रीकांत इप्पलपल्ली ह्यांनी केला.कार्यक्रमाच्या यशस्वीतेसाठी पुणे चॅप्टरचे सर्व कार्यकारिणी सदस्यांनी व पदाधिकाऱ्यांनी प्रयत्न केले.
कार्यक्रमाला पुणे परिसरातील बहुसंख्य कॉस्ट अकाऊंटन्ट व विद्यार्थ्यांनी गूगल मीट ॲप वरून उपस्थिती लावली.
आभार प्रदर्शन सी एम ए राहुल चिंचोळकर ह्यांनी केले.
MI/ ICAI/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
श्रम आणि रोजगार मंत्रालय
फेब्रुवारी 2023 मध्ये ईएसआय योजने अंतर्गत 16.03 लाख नव्या कर्मचाऱ्यांची भर
फेब्रुवारी 2023 मध्ये ईएसआय योजने अंतर्गत सुमारे 11,000 नव्या आस्थापनांची नोंदणी
नवी दिल्ली, 18 एप्रिल 2023
कर्मचारी राज्य विमा महामंडळने प्रसिद्ध केलेल्या तात्पुरत्या रोजगारसूची आकडेवारीनुसार कर्मचारी राज्य विमा योजनेमध्ये  फेब्रुवारी 2023 मध्ये 16.03 लाख नव्या कर्मचाऱ्यांचा समावेश झाला आहे. या आकडेवारीनुसार कर्मचारी राज्य विमा योजने अंतर्गत 11,000 नव्या आस्थापनांची नोंदणी झाली असून त्यामुळे त्यांच्या कर्मचाऱ्यांची सामाजिक सुरक्षा सुनिश्चित झाली आहे.
नव्या नोंदणीमध्ये 25 वर्षे वयोगटातील कर्मचाऱ्यांचे प्रमाण सर्वात जास्त असून या महिन्यात नोंदणी झालेल्या एकूण कर्मचारीसंख्येत त्यांची संख्या 7.42 लाख म्हणजे 46 टक्के आहे. देशातील युवा वर्गाला रोजगाराच्या चांगल्या संधी मिळत असल्याचे यातून दिसून येत आहे.
2023 मधील या रोजगारसूचीचे लिंगनिहाय वर्गीकरण केल्यावर त्यामध्ये 3.12 लाख महिला कर्मचाऱ्यांची भर पडली असल्याचे सूचित होत आहे. त्याच प्रकारे फेब्रुवारी महिन्यात ईएसआय योजनेत 49 ट्रान्सजेंडर कर्मचाऱ्यांना देखील समाविष्ट करण्यात आले आहे. यातून असे दिसत आहे की ईएसआयसी समाजातील प्रत्येक घटकाला तिचे लाभ मिळवून देण्यासाठी वचनबद्ध आहे. रोजगारसूचीची ही आकडेवारी तात्पुरती असून, या आकडेवारीमध्ये भर पडून नवी आकडेवारी निर्माण होण्याची प्रक्रिया निरंतर चालणारी प्रक्रिया आहे.
Jaydevi PS/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
आरोग्य आणि कुटुंब कल्याण मंत्रालय
कोविड-19 विषाणूच्या एक्सई या नव्या प्रकाराबाबत तज्ञ व्यक्ती आणि अधिकाऱ्यांशी चर्चा करण्यासाठी केंद्रीय आरोग्यमंत्री डॉ.मनसुख मांडवीय यांच्या अध्यक्षतेखाली आढावा बैठकीचे आयोजन
या नव्या प्रकारच्या विषाणूच्या प्रसारावर लक्ष ठेवण्याच्या आणि यामुळे बाधित रुग्णांची देखरेख करण्याच्या सध्या सुरु असलेल्या कार्याला अधिक चालना देण्याच्या सूचना अधिकाऱ्यांना देण्यात आल्या
नवी दिल्ली, 12 एप्रिल 2022
केंद्रीय आरोग्य आणि कुटुंब कल्याणमंत्री डॉ.मनसुख मांडवीय यांच्या अध्यक्षतेखाली आज कोविड-19 या विषाणूच्या एक्सई या उत्परिवर्तित प्रकाराबाबत चर्चा करण्यासाठी देशातील या क्षेत्राशी संबंधित महत्त्वाच्या तज्ञ व्यक्ती आणि अधिकाऱ्यांची आढावा बैठक आयोजित करण्यात आली होती. देशात सध्या कोविड-19 संसर्गाने बाधित रुग्णांच्या परिस्थितीचा आढावा घेतल्यानंतर, केंद्रीय मंत्र्यांनी कोविडच्या या नव्या प्रकारावर लक्ष ठेवण्याच्या आणि कोरोना बाधित रुग्णांवर देखरेख ठेवण्याच्या सध्या सुरु असलेल्या कार्याला अधिक चालना देण्याचे निर्देश उपस्थित अधिकाऱ्यांना दिले.
वैद्यकीय पायाभूत सुविधा आणि साधन संपत्ती या घटकांबाबत बोलताना केंद्रीय मंत्री डॉ.मांडवीय यांनी कोविडवरील उपचारासाठी लागणारी अत्यावश्यक औषधांच्या उपलब्धतेचा सतत आढावा घेण्याचे निर्देश बैठकीला उपस्थित असलेल्या अधिकाऱ्यांना दिले. सध्या सुरु असलेली लसीकरण मोहीम अधिक वेगाने कार्यरत करावी आणि सर्व लाभार्थ्यांना लसीच्या मात्रा देण्यात याव्यात यावर त्यांनी यावेळी अधिक भर दिला.
नीती आयोगाच्या वैद्यकीय विभागाचे सदस्य डॉ.व्हि.के.पॉल, आरोग्य सचिव राजेश भूषण, एम्सचे संचालक डॉ.रणदीप गुलेरिया, आयसीएमआरचे महासंचालक डॉ.बलराम भार्गव, एनटीएजीआय या गटाचे डॉ.एन.के. अरोरा यांच्यासह केंद्रीय आरोग्य मंत्रालयातील इतर वरिष्ठ अधिकारी देखील या बैठकीला उपस्थित होते.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
सरकारी प्रतिभूतींच्या विक्रीसाठी लिलाव
(नवी दिल्ली, 9 ऑक्टोबर 2018
केंद्र सरकारने पुढील विक्रीची घोषणा केली आहे.
- मूल्याधारित लिलावाच्या माध्यमातून 3000 कोटी रुपयांच्या अधिसूचित रकमेसाठी 7.37 टक्के सरकारी प्रतिभूती, 2023
- मूल्याधारित लिलावाच्या माध्यमातून 3000 कोटी रुपयांच्या अधिसूचित रकमेसाठी 7.17 टक्के सरकारी प्रतिभूती, 2028
- मूल्याधारित लिलावाच्या माध्यमातून 2000 कोटी रुपयांच्या अधिसूचित रकमेसाठी 7.40 टक्के सरकारी प्रतिभूती, 2035
- मूल्याधारित लिलावाच्या माध्यमातून 3000 कोटी रुपयांच्या अधिसूचित रकमेसाठी 7.06 टक्के सरकारी प्रतिभूती, 2046
एकूण अधिसूचित 11000 कोटी रुपयांची मर्यादा लक्षात घेऊन सरकारकडे अतिरिक्त प्रत्येकी 1000 कोटी रुपये मूल्याचे हक्क  स्वत:कडे ठेवण्याचा पर्याय असेल. मल्टिपल प्राईजचा वापर करून हे लिलाव केले जाणार आहेत. मुंबईतल्या फोर्ट येथील भारतीय रिझर्व्ह बँकेच्या कार्यालयात शुक्रवार दि. 12 ऑक्टोबर 2018 रोजी हे लिलाव होतील. सरकारी रोख्यांच्या लिलावात बिगर स्पर्धात्मक निविदांच्या योजनेनुसार पात्र व्यक्ती आणि संस्थांना प्रतिभूतींच्या विक्रीच्या अधिसूचित रकमेच्या 5 टक्के वितरित केले जातील. लिलावासाठी स्पर्धात्मक आणि बिगर स्पर्धात्मक बोली इलेक्ट्रॉनिक स्वरुपात 12 ऑक्टोबर रोजी ई कुबेर प्रणालीवर पाठवता येतील.
लिलावाचे निकाल 12 ऑक्टोबर 2018 रोजी जाहीर केले जातील आणि यशस्वी बोलीदाराला 15 ऑक्टोबर रोजी पैसे भरता येतील.
N.Sapre/S.Kane/P.Kor
भारतीय निवडणूक आयोग
कोविड-19 च्या काळामध्ये राष्ट्रीय/राजकीय पक्षांना संपर्क साधणे अवघड असल्याचे लक्षात घेवून प्रचारासाठी प्रसारण / प्रक्षेपणासाठी दुप्पट कालावधी
नवी दिल्ली, 9 ऑक्टोबर 2020
सध्या संपूर्ण देशामध्ये कोविड-19 महामारीचा उद्रेक आहे. अशा काळामध्ये निवडणूक आयोगाच्यावतीने निवडणूक कार्यक्रम घोषित झाला आहे. एकूण प्रासंगिकता लक्षात घेवून भारतीय निवडणूक आयोगाने प्रसार भारत महामंडळाशी चर्चा करून सर्व राष्ट्रीय पक्षांना आणि बिहारमधल्या मान्यताप्राप्त प्रादेशिक पक्षांना प्रचारासाठी प्रसारण आणि प्रक्षेपणाच्या कालावधीमध्ये दुप्पट वाढ करण्याचा निर्णय घेतला आहे. दूरदर्शन आणि आकाशवाणी यांच्यावरून बिहार विधानसभेच्या 2020 सार्वत्रिक निवडणुकीसाठी प्रचार कालावधीत ही वाढ करण्यात आली आहे.
या संदर्भामध्ये निवडणूक आयोगाने आदेश क्रमांक 437/टीए-एलए/1/2020/ दि. 9 ऑक्टोबर, 2020 रोजी बिहार विधानसभा निवडणुकीमध्ये राष्ट्रीय / प्रादेशिक राजकीय पक्षांना प्रसारण/प्रक्षेपण यासाठी वेळांचे वाटप करण्याबाबत माहिती दिली आहे.
यासंदर्भात निवडणूक आयोगाचा आदेश पाहण्यासाठी येथे क्लिक करावे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
अर्थ मंत्रालय
महसुली तूट भरुन काढण्यासाठी 17 राज्यांना केंद्राकडून 9,871 कोटी रुपये निधी वितरित
चालू आर्थिक वर्षात आतापर्यंत राज्यांना महसुली तूट भरुन काढण्यासाठी 98,710 कोटी रूपये निधी वितरित
नवी दिल्ली, 6 जानेवारी 2022
केंद्रीय अर्थ मंत्रालयाच्या व्यय विभागाने आज मासिक पीडीआरडी, म्हणजेच कराच्या हस्तांतरणानंतरची महसूली तूट भरुन काढण्यासाठी म्हणून 17 राज्यांना 9,871 कोटी रुपये निधी वितरित केला आहे. पीडीआरडी अंतर्गत राज्यांना देण्यात येत असलेल्या रकमेचा हा दहावा हप्ता आहे.
आतापर्यंत, पात्र राज्यांना, पीडीआरडी अंतर्गत, चालू आर्थिक वर्षात 98,710 कोटी रुपये निधी देण्यात आला आहे. हया महिन्यात वितरित करण्यात आलेल्या निधीची तसेच पीडीआरडी अंतर्गत 2021-22 या वर्षात राज्यांना आतापर्यंत देण्यात आलेल्या निधीची राज्यनिहाय माहिती सोबत जोडली आहे.
राज्यघटनेच्या कलम 275 अंतर्गत, राज्यांना पीडीआरडी –म्हणजेच कर हस्तांतरणानंतरची महसूली तूट भरुन काढण्यासाठीचा निधी दिला जातो. कर हस्तांतरणानंतर, राज्यांना महसूलीउत्पन्नात निर्माण झालेली दरी भरुन काढण्यासाठी, पंधराव्या वित्त आयोगाने केलेल्या शिफारशीनुसार हा निधी दिला जात आहे. आयोगाने 17 राज्यांना हा निधी देण्याची शिफारस केली होती.
यासाठी पात्र असलेल्या राज्ये आणि कोणत्या राज्यांना किती रक्कम दिली जावी, याचा निर्णय आयोगाने घेतला आहे. प्रत्येक राज्याची महसूली तूट आणि त्यांचे खर्च लक्षात घेऊन, तसेच केंद्राकडे करांचे हस्तांतरण किती होईल, याचा अंदाज बांधून 2021-22 या वर्षासाठी ही रक्कम निश्चित करण्यात आली आहे. पंधराव्या वित्त आयोगाने, आर्थिक वर्ष 2021-22 मध्ये एकूण पीडीएआरडी पोटी 17 राज्यांना 1,18,452 कोटी रुपये निधी देण्याची शिफारस केली आहे.
यापैकी, 98,710 कोटी रुपये  निधी देण्यात आला आहे. ज्या राज्यांना हा निधी देण्याची शिफारस आयोगाने केली आहे, ती राज्ये म्हणजे : आंध्र प्रदेश, आसाम, हरियाणा, हिमाचल प्रदेश, कर्नाटक, केरळ, मणिपूर, मेघालय, मिझोराम, नागालँड, पंजाब, राजस्थान, सिक्कीम, तामिळनाडू, त्रिपुरा, उत्तराखंड आणि पश्चिम बंगाल अशी आहे.
राज्य निहाय पीडीआरडी निधी वितरित 
|
|
S.No.
|
|
Name of State
|
|
Amount released in January 2022

|
|
Total amount released in 2021-22
|
|
1
|
|
Andhra Pradesh
|
|
1438.08
|
|
14380.83
|
|
2
|
|
Assam
|
|
531.33
|
|
5313.33
|
|
3
|
|
Haryana
|
|
11.00
|
|
110.00
|
|
4
|
|
Himachal Pradesh
|
|
854.08
|
|
8540.83
|
|
5
|
|
Karnataka
|
|
135.92
|
|
1359.17
|
|
6
|
|
Kerala
|
|
1657.58
|
|
16575.83
|
|
7
|
|
Manipur
|
|
210.33
|
|
2103.33
|
|
8
|
|
Meghalaya
|
|
106.58
|
|
1065.83
|
|
9
|
|
Mizoram
|
|
149.17
|
|
1491.67
|
|
10
|
|
Nagaland
|
|
379.75
|
|
3797.50
|
|
11
|
|
Punjab
|
|
840.08
|
|
8400.83
|
|
12
|
|
Rajasthan
|
|
823.17
|
|
8231.67
|
|
13
|
|
Sikkim
|
|
56.50
|
|
565.00
|
|
14
|
|
Tamil Nadu
|
|
183.67
|
|
1836.67
|
|
15
|
|
Tripura
|
|
378.83
|
|
3788.33
|
|
16
|
|
Uttarakhand
|
|
647.67
|
|
6476.67
|
|
17
|
|
West Bengal
|
|
1467.25
|
|
14672.50
|
|
|
|
Total
|
|
9871.00
|
|
98710.00
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
संरक्षण मंत्रालय
भारतीय नौदलासाठी दारुगोळा ,पाणतीर आणि क्षेपणास्त्र वाहक अकरा बार्ज खरेदी करण्याबाबत मेसर्स सूर्यदिप्ता प्रोजेक्ट प्रायव्हेट लिमिटेड ठाणे यांच्यासोबत करारावर स्वाक्षरी
नवी दिल्ली, 9 मार्च 2021
भारतीय नौदलासाठी दारुगोळा, पाणतीर आणि क्षेपणास्त्र यांची विविध नौकांवर ने-आण करण्यासाठी लागणाऱ्या बार्ज अर्थात तराफ्यांची बांधणी आणि वितरणासाठी एमएसएमइ मेसर्स सूर्यदिप्ता प्रोजेक्ट प्रायव्हेट लिमिटेड ठाणे यांच्यासोबत 05 मार्च 2021 रोजी करार करण्यात आला. मे 2022 पासून हे बार्ज नौदलाच्या ताफ्यात दाखल होतील. भारतीय रजिस्टर ऑफ शिपिंग  च्या वर्गीकरण नियमांतर्गत या बार्जची बांधणी केली जाईल. या प्रकल्पाद्वारे भारत सरकारच्या आत्मनिर्भर भारत आणि मेक इन इंडिया या उपक्रमात आणखी एक मैलाचा टप्पा जोडला गेला आहे.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
महिला आणि बालविकास मंत्रालय
महिला आणि बालविकास मंत्रालयाकडून नारी शक्ती पुरस्कारासाठी ऑनलाईन अर्जाचे आवाहन
अर्ज भरण्याची अंतीम तारीख 7 जानेवारी
नवी दिल्ली, 26 डिसेंबर 2019
महिला आणि बालविकास मंत्रालयाने 2019 या वर्षाच्या नारी शक्ती पुरस्कारांसाठी अर्ज मागवले आहेत. महिला सक्षमीकरण आणि विशेषत: दुबळ्या आणि डावललेल्या महिलांसाठी कार्यरत संस्था, गट आणि व्यक्तींना हे राष्ट्रीय स्तरावरील पुरस्कार दरवर्षी प्रदान केले जातात. येत्या आठ मार्च रोजी आंतरराष्ट्रीय महिला दिनाच्या निमित्ताने 40 व्यक्ती/संस्थांना हे पुरस्कार देण्यात येतील.
या पुरस्कारांबाबतची अधिक माहिती www.narishaktipuraskar.wcd.gov.in या संकेतस्थळावर उपलब्ध आहे. पुरस्कारासाठीचे अर्ज या संकेतस्थळावरच भरायचे असून त्याची अंतीम तारीख 7 जानेवारी 2020 आहे. महिला आणि बालविकास मंत्रालय ही महिला कल्याण कार्यात महत्वाची भूमिका निभावते.
G.Chippalkatti/P.Malandkar
(Visitor Counter : 85
माहिती आणि प्रसारण मंत्रालय
सर्वोत्कृष्ट पत्रकारिता राष्ट्रीय पुरस्कारासाठी प्रेस काऊन्सिल ऑफ इंडियाने मागवल्या प्रवेशिका
प्रवेशिका पाठवण्याची अंतिम मुदत 30 ऑगस्ट 2019
नवी दिल्ली, 12 जुलै 2019
सर्वोत्कृष्ट पत्रकारिता राष्ट्रीय पुरस्कार 2019 साठी प्रेस काऊन्सिल ऑफ इंडियाने प्रवेशिका मागवल्या आहे. एकूण 8 प्रकारात पुरस्कार दिले जातील.
|
|
अ.क्र.
|
|
प्रकार
|
|
रोख रक्कम
|
|
1
|
|
सर्वोत्कृष्ट पत्रकारितेसाठी राजा राम मोहन रॉय राष्ट्रीय पुरस्कार
|
|
रु. 100000/-
|
|
2
|
|
ग्रामीण पत्रकारिता
|
|
रु. 50000/-
|
|
3
|
|
विकासविषयक वृत्तांकन
|
|
रु. 50000/-
|
|
4
|
|
छायाचित्र पत्रकारिता:
i) सिंगल न्यूज पिक्चर
ii) फोटो फिचर
|
|
रु. 50000/-
रु. 50000/-
|
|
5
|
|
सर्वोत्कृष्ट वृत्तपत्र कला : कार्टून्स, व्यंगचित्र, चित्र
|
|
रु. 50000/-
|
|
6
|
|
क्रीडा वृत्तांकन/क्रीडा फोटो फिचर
|
|
रु. 50000/-
|
|
7
|
|
वित्तीय वृत्तांकन
|
|
रु. 50000/-
|
|
8
|
|
लिंग समानतेच्या मुद्यावरील वृत्तांकन
|
|
रु. 50000/-
सर्वोत्कृष्ट पत्रकारितेसाठी देण्यात येणाऱ्या राजा राम मोहन रॉय पुरस्कारासाठी परीक्षक समिती स्वत:च निर्णय घेणार असल्याने यासाठी प्रवेशिका आमंत्रित करण्यात आलेल्या नाहीत.
प्रवेशिका, पात्रता, प्रक्रिया याबाबतची माहिती प्रेस काऊन्सिल ऑफ इंडियाच्या www.presscouncil.nic.in या संकेतस्थळावर उपलब्ध असेल. प्रवेशिका बंद लिफाफ्यात सचिव, प्रेस काऊन्सिल ऑफ इंडिया, सूचना भवन, 8-सीजीओ कॉम्प्लेक्स, लोधी रोड, नवी दिल्ली-110003 या पत्त्यावर पाठवाव्यात. प्रवेशिका 30 ऑगस्ट 2019 पर्यंत  पोहोचणे आवश्यक आहे. आगाऊ पत ई-मेलद्वारे पाठवता येईल.
B.Gokhale/S.Kakade/P.Kor
(Visitor Counter : 79
पंतप्रधान कार्यालय
पंतप्रधानांनी त्यांच्या आगामी कर्नाटक दौऱ्याचे ठळक मुद्दे केले सामायिक
नवी दिल्ली, 11 मार्च 2023
पंतप्रधान नरेंद्र मोदी उद्या कर्नाटक दौऱ्यावर आहेत
या संदर्भात त्यांनी ट्विट केले की:
"मी उद्या, 12 मार्च रोजी मांड्या आणि हुबळी-धारवाडमधील कार्यक्रमांना उपस्थित राहण्यासाठी कर्नाटकात असेन. उद्या 16,000 कोटी रुपयांच्या विकासकामांचे उद्घाटन किंवा पायाभरणी केली जाईल.
https://www.pib.gov.in/PressReleseDetail.aspx?PRID=1905535
"मांड्या येथे उद्या, 12 मार्च रोजी, बेंगळुरू-म्हैसूर द्रुतगती मार्ग राष्ट्राला समर्पित केला जाईल. म्हैसूर-कुशालनगर महामार्गाची पायाभरणी देखील यावेळी केली जाईल. या प्रकल्पांमुळे कनेक्टीव्हिटी वाढणार असून सामाजिक-आर्थिक विकासालाही चालना मिळेल.
"हुबळी-धारवाडमधील विकासकामांमध्ये विविध क्षेत्रांचा समावेश आहे. भारतीय तंत्रज्ञान संस्था धारवाड आणि श्री सिद्धरुद्ध स्वामीजी हुबळी स्थानकावरील जगातील सर्वात लांब रेल्वे फलाट यासारखे प्रकल्प राष्ट्राला समर्पित केले जातील. पाणीपुरवठा योजनेची सुद्धा पायाभरणी केली जाईल."
कर्नाटकमधील विकास प्रकल्पांबाबत खासदार प्रताप सिम्हा यांनी केलेल्या ट्विटला उत्तर देताना पंतप्रधान म्हणाले, 'आमचे सरकार कनेक्टिव्हिटी आणि आर्थिक प्रगतीला चालना देण्यासाठी काम करत आहे. म्हैसूर आणि बेंगळुरू दरम्यानचा द्रुतगती मार्ग त्या दिशेने एक महत्त्वाचे पाऊल आहे.'
पुनर्विकसित होसपेट रेल्वे स्थानकाबाबत डीडी न्यूजच्या ट्विटला उत्तर देताना पंतप्रधानांनी ट्विट केले की:
"होसपेटच्या लोकांचे अभिनंदन. सांस्कृतिक संबंधाबरोबरच कनेक्टिव्हिटी आणि व्यापारालाही चालना मिळेल."
केंद्रीय मंत्री प्रल्हाद जोशी यांनी धारवाडशी संबंधित प्रकल्पांबाबत केलेल्या ट्विटला उत्तर देताना पंतप्रधानांनी ट्विट केले:
"उद्या जी नवीन कामे सुरू केली जातील त्यामुळे हुबळी-धारवाडच्या लोकांसाठी 'जीवन सुलभता' वाढेल."N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
दीपाली झवेरी आणि ओटा यांना जपानच्या जोटो फायर स्टेशनचा पुरस्कार मिळाल्याबद्दल पंतप्रधानांनी व्यक्त केला आनंद
टोकियोत गेल्या ऑक्टोबरमधे दांडिया मस्ती 2022 वेळी, सीपीआर आणि एईडी देऊन एका व्यक्तीचा जीव वाचवल्याबद्दल भारतीय नागरिक दिपाली झवेरी आणि ओटा यांना जपानच्या जोटो फायर स्टेशनचा पुरस्कार मिळाला आहे. याबद्दल पंतप्रधान नरेंद्र मोदी यांनी आनंद व्यक्त केला.
भारतातील जपानी दूतावासाने केलेल्या ट्विटच्या उत्तरात पंतप्रधान म्हणाले;
"हे जाणून घेणे आनंददायक आहे, आणि उपचाराची गरज असलेल्या कोणत्याही व्यक्तीला वेळीच मदत देण्याचे महत्वही हे अधोरेखित करते"
पंतप्रधान कार्यालय
पंतप्रधानांनी पंडित मदनमोहन मालवीय यांना त्यांच्या जयंतीदिनी वाहिली श्रद्धांजली
पंतप्रधान नरेंद्र मोदी यांनी आज थोर शिक्षणतज्ञ पंडित मदनमोहन मालवीय यांना त्यांच्या जयंतीदिनी श्रद्धांजली अर्पण केली. मोदी यांनी शिक्षण क्षेत्र समृद्ध करण्यात पंडित मालवीय यांच्या संस्मरणीय योगदानाचे यावेळी स्मरण केले.
पंतप्रधान मोदी यांनी ट्विट संदेशात म्हटले आहे की,
भारतमातेचे महान सुपुत्र पंडित मदनमोहन मालवीय यांना त्यांच्या जयंतीदिनी मी विनम्र भावाने श्रद्धांजली अर्पण करतो. देशाचे शिक्षण क्षेत्र समृद्ध करण्यासाठी त्यांनी आपले जीवन समर्पित केले होते आणि त्यासाठी ते सदैव स्मरणात राहतील.
पंतप्रधान कार्यालय
ख्यातनाम गायक मुकेश यांना त्यांच्या 100 व्या जयंतीनिमित्त पंतप्रधानांनी वाहिली आदरांजली
भारतीय सिनेसंगीतावर ख्यातनाम गायक मुकेश यांच्या आजही कायम असलेल्या प्रभावाचे पंतप्रधान नरेंद्र मोदी यांनी स्मरण केले. सुरांच्या अनभिषिक्त सम्राटाची आज 100 वी जयंती आहे.
पंतप्रधानांनी ट्विट केले:
"सुरांचे बादशहा मुकेश यांचे त्यांच्या 100 व्या जयंतीनिमित्त स्मरण. त्यांच्या कालातीत गाण्यांनी अनेकांच्या मनातील तरल भावना जागृत केल्या आहेत आणि भारतीय संगीतावर अमिट छाप सोडली आहे. त्यांचा स्वर्णिम आवाज आणि आत्म्याला साद घालणारी गायकी पुढील अनेक पिढ्यांना मंत्रमुग्ध करत राहतील."
|
आरोग्य आणि कुटुंब कल्याण मंत्रालय
|
देशातील कोविड -19 प्रतिबंधक लसीकरणाने पार केला एकूण 199.47 कोटी मात्रांचा टप्पा
12 ते 14 वयोगटातील सुमारे 3.78 कोटी किशोरवयीनांना लसीची पहिली मात्रा देण्यात आली
देशातील उपचाराधीन रुग्णांची संख्या सध्या 1,39,073
गेल्या 24 तासात 20,038 नव्या कोरोना रुग्णांची नोंद
रुग्ण बरे होण्याचा दर सध्या 98.48%,
सध्याचा साप्ताहिक पॉझिटिव्हिटी दर 4.30%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199.47 कोटींचा टप्पा पार केला आहे. 2,62,39,248 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.78  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,10,122
|
|
2nd Dose
|
|
1,00,77,923
|
|
Precaution Dose
|
|
59,76,465
|
|
FLWs
|
|
1st Dose
|
|
1,84,27,018
|
|
2nd Dose
|
|
1,76,48,924
|
|
Precaution Dose
|
|
1,13,40,481
|
|
Age Group 12-14 years
|
|
1st Dose
|
|
3,78,17,085
|
|
2nd Dose
|
|
2,58,85,543
|
|
Age Group 15-18 years
|
|
1st Dose
|
|
6,07,95,643
|
|
2nd Dose
|
|
4,99,66,327
|
|
Age Group 18-44 years
|
|
1st Dose
|
|
55,88,05,216
|
|
2nd Dose
|
|
50,53,78,624
|
|
Precaution Dose
|
|
45,26,422
|
|
Age Group 45-59 years
|
|
1st Dose
|
|
20,35,53,440
|
|
2nd Dose
|
|
19,44,40,660
|
|
Precaution Dose
|
|
32,84,723
|
|
Over 60 years
|
|
1st Dose
|
|
12,73,48,903
|
|
2nd Dose
|
|
12,14,98,144
|
|
Precaution Dose
|
|
2,75,53,331
|
|
Precaution Dose
|
|
5,26,81,422
|
|
Total
|
|
1,99,47,34,994
भारतात उपचाराधीन रुग्णांची संख्या सध्या 1,39,073 इतकी आहे, ही संख्या देशाच्या एकूण बाधित रुग्णसंख्येच्या 0.32% इतकी आहे.
परिणामी, भारतात रुग्ण बरे होण्याचा दर 98.48% आहे. गेल्या 24 तासात 16,994 कोरोना रुग्ण बरे झाल्यामुळे, आतापर्यंत कोरोनामुक्त झालेल्या रुग्णांची संख्या  4,30,45,350 झाली आहे.
गेल्या 24 तासात 20,038 नव्या कोरोना रुग्णांची नोंद झाली.
गेल्या 24 तासात एकूण 4,50,820 चाचण्या करण्यात आल्या. भारताने आतापर्यंत एकूण 86.86  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.30% तर दैनंदिन पॉझिटिव्हिटी दर 4.44% आहे.
पंतप्रधान कार्यालय
देशातील नायट्रोजन निर्मिती प्रकल्पांचे ऑक्सिजन निर्मिती प्रकल्पांमध्ये रूपांतर करणार
देशातील 14 उद्योगांमध्ये रुपांतरणाचे काम सुरू; आणखी प्रकल्प निवडण्याची प्रक्रिया सुरु
आणखी 37 नायट्रोजन निर्मिती प्रकल्पांचे ऑक्सिजन निर्मिती प्रकल्पांमध्ये रुपांतरण करण्यासाठी आणखी 37 प्रकल्प निश्चित
ऑक्सिजनची उपलब्धता वाढवण्यासाठी केलेल्या अन्य उपाययोजनांना हे उपाय साहाय्यभूत ठरतील
नवी दिल्ली, 2 मे 2021
कोविड 19 महामारीच्या परिस्थितीत वैद्यकीय ऑक्सिजनची गरज लक्षात घेऊन केंद्र सरकारने ऑक्सिजन निर्मितीसाठी विद्यमान नायट्रोजन प्रकल्पांचे रूपांतर करण्याच्या व्यवहार्यतेची चाचपणी केली. विद्यमान नायट्रोजन प्रकल्प ऑक्सिजन उत्पादनासाठी वापरता येतील अशा अनेक संभाव्य उद्योगांची निवड करण्यात आली आहे.
ऑक्सिजनच्या उत्पादनासाठी विद्यमान प्रेशर स्विंग ऍबसॉरप्शन  नायट्रोजन प्रकल्पांचे रूपांतर करण्याच्या प्रक्रियेवर यावेळी चर्चा झाली. नायट्रोजन प्रकल्पांमध्ये कार्बन मॉलेक्युलर सिव्ह  वापरले जाते तर ऑक्सिजन तयार करण्यासाठी झीओलाइट मॉलेक्युलर सिव्ह  आवश्यक असते. म्हणूनच, सीएमएसच्या ऐवजी झेडएमएस वापरून आणि ऑक्सिजन अॅनालायझर, कंट्रोल पॅनेल सिस्टम, फ्लो व्हॉल्व्ह इत्यादी सारखे काही बदल करून सध्याच्या नायट्रोजन प्रकल्पांमध्ये ऑक्सिजन निर्मितीसाठी बदल करता येतील.
उद्योगांबरोबर चर्चा केल्यावर आतापर्यंत 14 उद्योगांची निवड करण्यात आली आहे, ज्यात प्रकल्पांचे परिवर्तन प्रगतीपथावर आहे. आणखी 37 नायट्रोजन प्रकल्प देखील उद्योग संघटनांच्या मदतीने निवडण्यात आले आहेत.
ऑक्सिजनच्या उत्पादनासाठी सुधारित नायट्रोजन प्रकल्प जवळच्या रूग्णालयात हलवता येऊ शकतो किंवा जर प्रकल्प हलवणे व्यवहार्य नसेल तर ते ऑक्सिजनच्या ऑन-साईट उत्पादनासाठी वापरले जाऊ शकतात, जे नंतर सिलेंडर/ विशिष्ट उपकरणाच्या माध्यमातून रुग्णालयात पाठवले जाऊ शकते.
पंतप्रधानांचे प्रधान सचिव, कॅबिनेट सचिव, गृह सचिव, रस्ते वाहतूक व महामार्ग सचिव आणि अन्य वरिष्ठ अधिकाऱ्यांची या बैठकीला उपस्थिती होती.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आशिया कप जिंकल्याबद्दल पंतप्रधानांनी भारतीय क्रिकेट संघाचे केले अभिनंदन
आशिया कप जिंकल्याबद्दल पंतप्रधान नरेंद्र मोदी यांनी टीम इंडियाचे कौतुक केले आहे.
पंतप्रधान नरेंद्र मोदी यांनी एक्स वर पोस्ट केले:
"टीम इंडियाची उत्कृष्ट कामगिरी!
आशिया कप जिंकल्याबद्दल अभिनंदन. आपल्या खेळाडूंनी या स्पर्धेत उल्लेखनीय कौशल्याचे प्रदर्शन केले आहे.”
ऊर्जा मंत्रालय
‘उज्ज्वल भारत, उज्ज्वल भविष्य’ कार्यक्रमाचे सांगे येथे आयोजन
अक्षय ऊर्जा ही काळाची गरज- निलेश काब्राल, सार्वजनिक बांधकाम मंत्री
गोवा, 27 जुलै 2022
केंद्रीय ऊर्जा मंत्रालयाच्या उज्ज्वल भारत-उज्ज्वल भारत अभियानांतर्गत गोव्यात सुरु असलेल्या अभियानात आज सांगे येथे कार्यक्रम आयोजित करण्यात आला होता. सार्वजनिक बांधकाम मंत्री निलेश काब्राल, समाज कल्याण मंत्री सुभाष फळदेसाई यांची याप्रसंगी उपस्थिती होती.
नागरिकांनी राज्यातील उच्च वीज मागणी कमी करण्यासाठी अक्षय ऊर्जेचा वापर करण्याचे आवाहन निलेश काब्राल यांनी केले. सौर ऊर्जेवरील साधनांचा वापर केल्यास निश्चितच राज्यासाठी लाभदायक ठरेल, असे ते म्हणाले.
समाज कल्याण मंत्री सुभाष फळदेसाई यांनी याप्रसंगी नागरिकांना अक्षय ऊर्जेचा वापर करुन राज्याचे पर्यावरण आणि अर्थव्यवस्थेवरील ताण कमी करता येईल, असे आवाहन केले. त्यांनी वीज विभागाच्या कर्मचाऱ्यांना अद्ययावत साधने देण्याची गरज प्रतिपादीत केली.
ऊर्जा मंत्रलायाची गेल्या 8 वर्षांतील कामगिरी आणि 2047 साठीचे व्हिजन यासंदर्भात राज्यात 25 ते 31 जुलै दरम्यान उज्ज्वल भारत-उज्ज्वल भविष्य कार्यक्रमाचे आयोजन करण्यात आले आहे. आज झालेल्या कार्यक्रमात सांस्कृतिक कार्यक्रमाबरोबरच लघुनाट्याच्या माध्यमातून वीज बचतीचा संदेश देण्यात आला.
गुरुवारी काणकोण येथील कार्यक्रमासाठी विधानसभा सभापती रमेश तवडकर यांची उपस्थिती असणार आहे.PIB Panaji | S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
माहिती आणि प्रसारण मंत्रालय
‘वास्तवावर आधारीत चित्रपट किती वास्तव’ या विषयावर खुल्या मंचात चर्चा
गोवा, 26 नोव्हेंबर 2019
इफ्फी 2019 मध्ये आज खुल्या मंचात ‘वास्तवावर आधारीत चित्रपट किती वास्तव’ या विषयावर चर्चा झाली. या चर्चासत्रात चित्रपटकर्ते राहुल रवैल, ‘द इंडियन एक्सप्रेस’ वृत्तपत्राच्या सहयोगी संपादक अलका सहानी, एफटीआयआयचे माजी विद्यार्थी आणि फोटोग्राफीचे संचालक नरेश शर्मा, अभिनेते आणि दिग्दर्शक देवेंद्र खंडेलवाल आणि इस्रायलचे चित्रपटकर्ते डॅन वोलमन सहभागी झाले होते.
बायोपिक्स हे माहितीपट असता कामा नयेत, ते डॉक्युड्रामा असले पाहिजेत, असे मत राहुल रवैल यांनी व्यक्त केले. अलका सहानी यांनी कथानकाच्या विश्वसनीयतेबद्दल सांगितले. भारताने बिमल रॉय, मृणाल सेन, सत्यजित रे, श्याम बेनेगल यांचे वास्तवदर्शी चित्रपट बघितले आहेत, असे त्या म्हणाल्या.
वास्तवदर्शी चित्रपटात अभिनेत्यांची भूमिका महत्वाची असल्याचे नरेश शर्मा यांनी सांगितले. तर ध्वनी, कॅमेरा आणि इतर तांत्रिक पैलू कुठलाही चित्रपट वास्तवदर्शी ठरत असल्याचे मत देवेंद्र खंडेलवाल यांनी व्यक्त केला.
G.Chippalkatti/S.Kakade/P.Kor
(Visitor Counter : 68